પાટણ શહેરમાં દિનપ્રતિદિન ગેરકાયદેસર બાંધકામ વધવા લાગ્યું છે અને તે અંગે તંત્રને લેખિતમાં અનેક રજૂઆતો કરી હોવા છતાં આંખ આડા કાન કરતા છેવટે અરજદારોને જીલ્લા સ્વાગત ફરિયાદમાં અરજી કરવાની ફરજ પડી રહી છે અને તેના  દ્વારા જ ગેરકાયદેસર બાંધકામને દુર કરવાની કામગીરી થવા પામે છે ત્યારે પાટણ શહેરના પીંપળાગેટ વિસ્તારમાં આવેલ મસ્જિદની બાજુમાં ઠાકોર મણીલાલ શંકરજી જેઓએ ગેરકાયદેસર શૌચાલય બાથરૂમ તેમજ ઓટલો બનાવી દેતા જે અંગે મધુબેન મહેન્દ્રભાઈ સેનમા દ્વારા તંત્રને અનેક વખત લેખિતમાં રજૂઆત કરી હોવા છતાં તેઓ દ્વારા આંખ આડા કાન કરવામાં આવતા તેઓ જીલ્લા સ્વાગત ફરિયાદમાં અરજ કરી હતી.